CELEX: C2004/251/27
Language: el
Date: 2004-10-09 00:00:00
Title: Διάταξη του Πρωτοδικείου, της 8ης Ιουλίου 2004, στην υπόθεση Τ-341/02, Regione Siciliana κατά Επιτροπής των Ευρωπαϊκών Κοινοτήτων (ΕΤΠΑ — Κανονισμός (ΕΟΚ) αριθ. 4253/88 — Περάτωση χρηματοδοτικής συνδρομής — Προσφυγή ακυρώσεως — Πράξη αφορώσα άμεσα τον προσφεύγοντα — Απαράδεκτο)

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/15
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 8ης Ιουλίου 2004
   στην υπόθεση Τ-341/02, Regione Siciliana κατά Επιτροπής των Ευρωπαϊκών Κοινοτήτων (1)
   
   (ΕΤΠΑ - Κανονισμός (ΕΟΚ) αριθ. 4253/88 - Περάτωση χρηματοδοτικής συνδρομής - Προσφυγή ακυρώσεως - Πράξη αφορώσα άμεσα τον προσφεύγοντα - Απαράδεκτο)
   (2004/C 251/27)
   Γλώσσα διαδικασίας: η ιταλική
   Στην υπόθεση Τ-341/02, Regione Siciliana, εκπροσωπούμενη από τον I. Braguglia, avvocato dello Stato, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: E. de March και L. Flynn, με τόπο επιδόσεων στο Λουξεμβούργο), με αντικείμενο αίτημα ακυρώσεως της αποφάσεως D (2002) 810439 της Επιτροπής, της 5ης Σεπτεμβρίου 2002, περί περατώσεως της χρηματοδοτικής συνδρομής του Ευρωπαϊκού Ταμείου Περιφερειακής Αναπτύξεως (ΕΤΠΑ) σχετικά με το μεγάλο τεχνικό έργο «Αυτοκινητόδρομος Μεσσήνης-Παλέρμου» (ΕΤΠΑ αριθ. 93.05.03.001 — Arinco αριθ. 93.IT.16.009), το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και F. Dehousse, δικαστές, γραμματέας: H. Jung, εξέδωσε στις 8 Ιουλίου 2004 διάταξη με το ακόλουθο διατακτικό:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Η προσφεύγουσα φέρει τα δικά της δικαστικά έξοδα, καθώς και τα έξοδα της καθής.
            
         
      (1)  ΕΕ C 7 της 11.1.2003.